Hemserekîya Meclîsê Rayberdişî ya Îdareyê Xoserî ya Rojawanî ewro seba Roşanê Çarşema Sore qerarnameyêk vet.
Qerarname de wina ame vatene: ''Roja çarşemeyî (14ê nîsana 2021î) pêro merkez û dezgehanê fermîyan ê Îdareyê Xoserî de tatîlo fermî ya. No qerar seba ê dezgehanê ke ganî bixebitê derbazdar nîyo. Naye ra ber no qerar seba her kesî derbazdar o.''
Hetê bînî ra TEV-DEMî zî pê eşkerayîyêke Çarşema Sore fîraz kerde. TEV-DEMî eşkerayîya xo de pare kerd ke wa no roşan bo wesîleya şinasîyayîşê Îdareyê Xoserî yê Şingalî û yewîya kurdan.
